Chotárny potok (prítok Olešnianky)

Chotárny potok je krátky vodný tok v Turzovskej vrchovine na území okresu Čadca. Je to pravostranný prítok Olešnianky v povodí Kysuce, má dĺžku približne 3 km a je tokom V. rádu. 

 Priebeh toku 
Potok pramení v centrálnej časti Turzovskej vrchoviny, v geomorfologickom podcelku Zadné vrchy, na juhovýchodnom úbočí Hlineného (), v nadmorskej výške približne  Od prameňa v súvislom lesnom poraste neďaleko samoty Bebčákovci tečie juhovýchodným smerom. Pod lokalitou Bednárska sa postupne stáča východným smerom a následne prijíma menší ľavostranný prítok od samoty Cudrákovci. Potok pokračuje zalesnenou dolinou Hrubý buk, kde kopíruje miestnu cestu, obsluhujúcu okolité samoty. V strednej časti nemá významnejšie prítoky, jediným väčším je pravostranný prítok z oblasti Na vŕšku. V dolnej časti sa dolina i vodný tok stáča na juhovýchod a pokračuje do intravilánu Olešnej. Vteká do osady Jelitov, kde na okraji zástavby, v nadmorskej výške približne , ústí pravostranne do Olešnianky v povodí rieky Kysuca. Potok patrí do širšieho povodia rieky Váh. 

Chotárny potok pramení a v hornej časti preteká územím mesta Turzovka, následne tvorí hranicu katastrov obcí Klokočov a Olešná v okrese Čadca v Žilinskom kraji.

 Referencie 

 Pozri aj 
 Zoznam vodných tokov v povodí Kysuce
 Turzovská vrchovina, Zadné vrchy

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Turzovskej vrchovine
Kategória:Povodie Kysuce
Kategória:Vodné toky v okrese Čadca
Kategória:Klokočov (okres Čadca)
Kategória:Turzovka
Kategória:Olešná (okres Čadca)